Aloysius Hitler
Aloysius Hitler (natus Alois Schicklgruber die 7 Iunii 1837 in Döllersheim in Austria Inferiore; mortuus die 3 Ianuarii 1903 in Leonding apud Lentiam), Annae Mariae Schicklgruber filius incerto patre ortus, fuit portitor (Zollbeamter) et Adolphi Hitler pater. Fama est Aloysium cingulo pugnisque inhumanissime Adolphum filium verberare et severa disciplina educare solitum esse. 

Aloysii pater putatur Iohannes Nepomuk Hiedler fuisse, qui Weitrae vivebat. Post mortem eius frater Iohannes Georgius Hiedler Aloysium alebat. Post secundum bellum mundanum et paulo ante  damnationem ad furcam nazista Ioannes Frank, inter bellum Poloniae gubernator, scripsit vere Aloysii patrem quemdam mercatorem Iudaeum, Frankenberger, fuisse, quia Anna Maria Schicklgruber Gratiae apud hanc familiam Iudaicam operam dederat; hanc autem fabulam historici esse falsam putant.

Anno 1876 Aloysius, Iohannis Nepomuk Hiedler iussu, nomen suum mutavit, ut partem  hereditatis fratrum Hiedler acciperet. Tres testes — Iosephus Romeder, Iohannes Breiteneder, Engelbert Paukh — declaraverunt Iohannem Georgium Hiedler, vigesimum iam annum mortuum, eis dixisse Aloysii pater fuisse.

Nota

Bibliographia 
 Kubizek, August: Adolf Hitler mein Jugendfreund. Gratiae et Stuttgarti: Leopold Stocker Verlag, 1953. ISBN 3-7020-0971-X.
 Vermeeren, Marc: De jeugd van Adolf Hitler 1889-1907 en zijn familie en voorouders. Soesterberg, Uitgeverij Aspekt, 2007. ISBN = 90-5911-606-2.
 Zdral, Wolfgang: Die Hitlers (Die unbekannte Familie des Führers). Francofurti ad Moenum: Campus Verlag, 2005. ISBN 978-3-593-37457-4.

Pellicula 
 Halmburger, Oliver, Staehler, Thomas: Familie Hitler. Im Schatten des Diktators. Pellicula a Timothy Ryback et Florian Beierl. Curata Monaci: Oliver Halmburger Loopfilm GmbH et Mogontiaci: ZDF-History 2005.

Nexus externus 

Nati 1837
Mortui 1903
Apiarii
Incolae Austriae
Propinqui hominum clarorum
Adolphus Hitler